Jean-Paul Marat

Jean-Paul Marat (* 24. máj 1743 Boudry, Švajčiarsko – † 13. júl 1793 Paríž, Francúzsko) bol francúzsky politik, lekár a publicista. Patril medzi francúzskych kordeliérov, radikálnu skupinu jakobínov, a pôsobil ako predseda ich klubu (Club des Cordeliers).

 Životopis 
Jeho otec bol pôvodom Švajčiar, matka francúzska hugenotka. Študoval medicínu na univerzite v Ženeve, neskôr študoval vo Francúzsku. Krátky čas študoval a žil aj v Anglicku. Po skončení štúdia pracoval ako lekár, popritom sa venoval vede a publicistike. Účastník francúzskej revolúcie. Presadzoval popravu kráľa. Vydával revolučný denník Priateľ ľudu (L’ami du peuple). V roku 1792 sa stal členom Národného konventu. Od apríla 1793 stál na čele revolučného tribunálu a spolu s ním pripravil 2. júna 1793 pád girondistov. 13. júla 1793 ho zavraždila v kúpeľni nožom girondistka Charlotta Cordayová.

Bol pochovaný v parížskom Panteóne.

 Literatúra 
 MASSIN, Jean: Marat. Praha : Svobodné slovo, 1964, 378 s. 

 Iné projekty 

Kategória:Osobnosti Francúzskej revolúcie
Kategória:Francúzski politici
Kategória:Obete vrážd